b'\n_START_ARTICLE_\n202. me\xc5\xa1ana artilerijska brigada (JLA)\n_START_SECTION_\nOrganizacija\n_START_PARAGRAPH_\nOb pri\xc4\x8detku slovenske osamosvojitvene vojne je bila brigada R formacije; imela je popolnjen le \xc5\xa1tab in dodatnih 60 vojakov. Ob mobilizaciji bi brigada imela 2.800 vojakov. Kljub temu je bilo v garniziji brigade (Voja\xc5\xa1nica Slovenska Bistrica) nastanjeno celotno oro\xc5\xbeje brigade: 18 samovoznih ve\xc4\x8dcevnih raketometov M87 Orkan, 52 topov kal, 130 mm, 48 protiletalskih topov 20\xc2\xa0mm; opremljena je bila tudi z okoli 400 tovornjaki._NEWLINE_Brigada je bila celotni \xc4\x8das vojne blokirana v voja\xc5\xa1nici. Kljub temu je pri\xc5\xa1lo do ve\xc4\x8d izmenjav ognja iz obeh strani; JLA pa je grozila, da bo uporabila artilerijo proti samemu mestu Slovenska Bistrica, \xc4\x8de se ne bodo nehale sovra\xc5\xbenosti.'